2008 Yay Olimpiya Oyunları medal sıralanması
2008 Yay Olimpiya Oyunlarının mükafatları Beynəlxalq Olimpiya Komitəsi tərəfindən verilmişdir. 2008 Yay Olimpiya Oyunları Çinin paytaxtı Pekin şəhərində 8 avqust - 24 avqust tarixləri arasında keçirilmişdi. 2008 Yay Olimpiya Oyunlarında 11.028 idmançı 28 idman növündə 302 ədəd medal uğrunda mübarizə aparmışdlr. Marşall adaları, Monteneqro və Tuvalu ilk dəfə Olimpiya Oyunlarında iştirak etmiş; Tacikistan və Toqo isə ilk Olimpiya medallarını qazanmışdılar. Monqolustan 2008 Yay Olimpiya Oyunlarına qədər Olimpiyadalarda gümüş və bürünc medallar almış, tarixinin ilk qızıl medalını isə bu olimpiya oyunlarında əldə etmişdir.